open-index/open-wikipedia-markdown huggingface dataset:
Shigella

Shigella เป็นชื่อสกุลของแบคทีเรียในวงศ์ Enterobacteriaceae เป็น แบคทีเรียกลุ่มแกรมลบ (Gram negative bacteria) มีรูปร่างเป็นท่อน ไม่สร้างสปอร์ ไม่เคลื่อนไหว เป็นแบคทีเรียก่อโรค (pathogen) ที่ติดต่อผ่านทางอาหารทำให้เกิดโรคอาหารเป็นพิษ (food poisoning) ซึ่งเกิดจากการติดเชื้อ (infection) ทำให้เกิดโรคบิด หรือshigellosis

ปัจจัยที่มีผลต่อการเจริญของ shigella

Shigella เป็นแบคทีเรียในกลุ่มfacultative anaerobe คือเจริญได้ทั้งในภาวะที่มีออกซิเจนและไม่มีออกซิเจน
water activity ต่ำสุดที่เจริญได้คือ 0.96
เจริญได้ที่อุณหภูมิระหว่าง 6.1- 47.1 องศาเซลเซียส
ค่า pH ที่เจริญได้ดีอยู่ระหว่าง 4.8-9.2
โรคและอาการของโรค

Shigella ทำให้เกิดโรคบิด (bacillary dysentery) หรือเรียกอีกชื่อหนึ่ง คือ Shigellosis มีทั้งทำให้เกิดถ่ายอุจจาระมีเลือดออก (bloody diarrhea) และไม่มีเลือด (non-bloody diarrhea) การติดเชื้อได้จากการรับประทานอาหาร หรือน้ำดื่มที่มีเชื้อปนอยู่ จำนวนเชื้อที่ทำให้เกิดโรค (infective dose) 10-100เซลล์ ซึ่งปริมาณน้อยว่าแบคทีเรียก่อโรคในระบบทางเดินอาหารชนิดอื่นๆ

Shigella สามารถเข้าไปแบ่งตัวและสามารถทำลายเซลล์เยื่อบุผนังลำไส้ใหญ่ เมื่อเซลล์ตายจะทำให้เกิดการอักเสบ เป็นหนองและเกิดแผลในลำไส้เมื่อเชื้อเข้าสู่ร่างกาย ภายใน 1-4 วัน จะมีไข้ ท้องเดิน อาเจียน และมีเลือดปนออกมาในอุจจาระภายใน 12-72 ชั่วโมง ภายหลังจากเริ่มมีอาการ ส่วนมากเป็นอยู่ 3-7 วัน

คนเป็นพาหะของ Shigella ได้ดี ยังไม่เคยมีรายงานว่าพบในสัตว์ ผู้ป่วย Shigellosis ที่หายแล้ว หรือผู้ได้รับเชื้อแต่ยังไม่เกิดโรค (inapparent infections) จำนวนหนึ่ง จะมีเชื้อในอุจจาระต่อไปเป็นเวลาหลายเดือน แต่ที่จะเป็นพาหะเรื้อรังแบบ Salmonella Typhi นั้นมีน้อย การแพร่ระบาดของ Shigella มักเป็นการกระจายแบบบุคคลสู่บุคคล ส่วนการติดเชื้อมักพบการปนเปื้อนในอาหารและน้ำ รวมไปถึงยังพบได้ในกลุ่ม Homosexual ได้ด้วย Shigella ทั้ง 4 serogroup จะเป็นสาเหตุให้เกิดท้องร่วงได้ทั้งหมด

ข้อมูลในอเมริกายังคงมีรายงาน Shigella ประมาณ 20,000 รายต่อปี แต่มีการประมาณว่าจะมีการติดเชื้อนี้สูงถึง 400,000 รายที่ตรวจไม่พบ โดย 20% ในอเมริกาจะเกิดขึ้นในกลุ่มที่มีการเดินทางระหว่างประเทศ

ในสหรัฐพบS. sonnei มากที่สุด รองลงไปตามลำดับคือ S. flexneri, S. dysenteriae, S. boydii

สำหรับประเทศไทยพบ S.sonnei มากที่สุด รองลงมาได้แก่ S. flexneri จากรายงานกองระบาดวิทยาปี 2539 รายงานว่ามีผู้ป่วยโรคบิดที่เกิดจากเชื้อ Shigella มีจำนวน 3.4 ต่อประชากรแสนคน พบว่ามีอัตราป่วยสูงสุดในปีพ.ศ. 2530 และเริ่มลดลงในปีพ.ศ. 2532 ในระยะ 10 ปี ที่ผ่านมาอัตราป่วยด้วยโรคบิดลดลงประมาณ 2.7 เท่า

ส่วนในกลุ่มประเทศกำลังพัฒนา มักพบ S. flexneri และ S. dysenteriae  ส่วนในกลุ่มประเทศพัฒนามักพบ S. sonnei

แหล่งที่พบ

Shigella พบในทางเดินอาหารของคน และสัตว์เลี้ยงลูกด้วยนม คนที่เป็นพาหะเป็นแหล่งแพร่เชื้อที่สำคัญ และพบได้จากน้ำและอาหารที่ไม่สะอาดได้สามารถอยู่ในอุจจาระที่ติดตามเสื้อผ้า และโถส้วมได้นานหลายวัน
การควบคุมป้องกัน

- หุงต้มอาหาร ให้ร้อนจัด อุ่นให้เดือด และเก็บรักษาอาหารที่ทำให้สุกแล้วที่อุณหภูมิต่ำ หลีกเลี่ยงการเก็บรักษาอาหารช่วงอุณหภูมิที่เป็นอันตราย คือ 4-55 องศาเซลเซียส

- ผลิตอาหารให้ถูกสุขลักษณะ ตามหลักGMP (Good Manufacturing Practice) ควบคุมให้พนักงาน หรือบุคคล ที่สัมผัสกับอาหารให้มีสุขอนามัยที่ดี (personal hygiene) จัดให้มีการล้างมือฟอกสบู่ ภายหลังเข้าห้องน้ำ

- ป้องกันการเกิดปนเปื้อนข้าม (cross contamination) โดยเฉพาะอาหารที่ปรุงสุก อาหารพร้อมรับประทาน กับอาหารดิบ

- ไม่อนุญาตให้ผู้ป่วยโรคบิดเข้าทำงานสัมผัสอาหาร

หมวดหมู่:แบคทีเรียก่อโรค
จอห์น โวลันเธน

**จอห์น พอล โวลันเธน** (เกิดปี ค.ศ. 1971) เป็นนักดำน้ำในถ้ำชาวบริติช มีความเชี่ยวชาญการกู้ภัยในถ้ำ โดยเป็นสมาชิกองค์กรกู้ภัยในถ้ำ (Cave Rescue Organisation), องค์กรกู้ภัยแห่งเซาธ์และมิดเวลส์ (South and Mid Wales Cave Rescue) และสภาการกู้ภัยในถ้ำแห่งประเทศอังกฤษ (British Cave Rescue Council หรือ BCRC)

เขาทำงานเป็นที่ปรึกษาด้านไอทีในเมืองบริสตอล และดำน้ำในถ้ำเป็นงานอดิเรก รวมถึงทำงานอาสาสมัครด้านการกู้ภัย

ในปี 2018 เขาได้มีส่วนร่วมในปฏิบัติการค้นหาและกู้ภัยถ้ำหลวง ซึ่งได้รับมอบหมายเป็นชุดปฏิบัติการแนวหน้าเพื่อวางเส้นนำทางในถ้ำสำหรับทีมซีล และทีมกู้ภัยนานาชาติคนอื่น ๆ แต่เมื่อโวลันเธนวางเส้นนำทางจนสุดปลายเชือกแล้ว จึงโผล่เหนือน้ำก็พบทั้ง 13 ชีวิตรอคอยอยู่บนเนินนมสาว

## รางวัลและเกียรติยศ
งานกู้ภัยครั้งหนึ่งของโวลันเธนในถ้ำใต้น้ำแห่งหนึ่งในประเทศฝรั่งเศส และการค้นพบตำแหน่งของร่างนักดำน้ำผู้สูญหาย ทำให้เขาได้รับเหรียญรางวัลจาก Royal Humane Society ในปี ค.ศ. 2012

## เครื่องราชอิสริยาภรณ์

## อ้างอิง

หมวดหมู่:นักดำน้ำในถ้ำ
หมวดหมู่:บุคคลจากไบรตัน
หมวดหมู่:ผู้ได้รับเครื่องราชอิสริยาภรณ์ ป.ภ.
การช่วยชีวิตเจสสิกา บูคานัน และพอล ฮาเกน ทิสเท็ด

เมื่อวันที่ 25 มกราคม ค.ศ. 2012 ทีมหน่วยซีลสหรัฐได้บุกเข้าไปในพื้นที่ 12 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย โดยได้สังหารโจรสลัดโซมาเลียไปเก้ารายและได้ปลดปล่อยตัวประกัน ซึ่งเป็นพลเมืองสหรัฐ ชื่อ เจสสิกา บูคานัน และพลเมืองเดนมาร์ก ชื่อ พอล ฮาเกน ทิสเท็ด

## ภูมิหลัง
ในเดือนตุลาคม ค.ศ. 2011 เจสสิกา บูคานัน และพอล ฮาเกน ทิสเท็ด ผู้ที่ทำงานโครงการการเก็บกู้ทุ่นระเบิดร่วมกับสภาผู้อพยพเดนมาร์ก ได้ถูกจับโดยโจรสลัดโซมาเลียในกาลคักโย ความพยายามของคณะมนตรีเพื่อขอความช่วยเหลือจากบุคคลระดับอาวุโสของโซมาเลียในประเทศและผู้นำเก่าแก่เพื่อช่วยในการปลดปล่อยตัวประกันไม่ประสบความสำเร็จ อีกทั้งโจรสลัดปฏิเสธข้อเสนอค่าไถ่ 1.5 ล้านเหรียญสหรัฐ กับสุขภาพบูคานันที่ทรุดลง เจ้าหน้าที่สหรัฐจึงตัดสินใจที่จะเริ่มการโจมตีกับโจรสลัดโดยใช้หน่วยปฏิบัติการพิเศษสหรัฐหลายหน่วย รวมถึงสมาชิกของซีลทีมซิกซ์

## การจู่โจม
ตั้งแต่วันที่ 25 มกราคม ค.ศ. 2012 เป็นต้นไป หน่วยซีลจำนวนสองโหลได้กระโดดร่มจากเครื่องบินซี-130 เฮอร์คิวลิส 2 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย ที่โจรสลัดจับคู่ตัวประกันไว้ด้วยความหวังว่าจะได้ค่าตัว จากนั้นหน่วยซีลก็เดินทางโดยการเดินเท้าจากบริเวณที่ถึงพื้น ผสมกับการโจมตี และสู้รบกับโจรสลัด โดยสังหารไปทั้งเก้าคน

## ผลที่ตามมา
[upright|thumb|ประธานาธิบดี[บารัก โอบามา กับมิเชลล์ โอบามา แจ้งกับพ่อของเจสสิกา บูคานัน ว่าลูกสาวของเขาได้รับการช่วยเหลือแล้ว ทันทีหลังจากการแถลงนโยบายประจำปีต่อรัฐสภา]]

หลังจากโจมตีกับโจรสลัดและปลดปล่อยตัวประกันแล้ว กองกำลังสหรัฐกลับมายังฐานของพวกเขาที่ค่ายเลอมงนีเยในประเทศจิบูตี ประธานแห่งกัลมูดัก (รัฐในโซมาเลีย) กล่าวขอบคุณสหรัฐในการดำเนินการโจมตี ส่วนประธานาธิบดีสหรัฐ บารัก โอบามา ได้แสดงความยินดีกับรัฐมนตรีกระทรวงกลาโหม ลีออน พาเนตตา ก่อนการแถลงนโยบายประจำปีต่อรัฐสภา ค.ศ. 2012 โดยไม่เปิดเผยรายละเอียดใด ๆ ในเวลานั้น

เจสสิกา บูคานัน ให้สัมภาษณ์ครั้งแรกเกี่ยวกับการถูกลักพาตัวในรายการ *[[60 มินิทส์]]* เมื่อเดือนพฤษภาคม ค.ศ. 2013 ในจำนวนความคิดแรกของเธอเมื่อถูกลักพาตัว นั่นคือเร็วเกินไปที่จะตายโดยไม่มีลูกและบอกลาคนรัก บูคานันและสามีของเธอกลับมายังสหรัฐจากแอฟริกาตะวันออก และตอนนี้มีลูกชายหนึ่งคน

## อ้างอิง

หมวดหมู่:ปฏิบัติการที่เกี่ยวข้องกับหน่วยรบพิเศษของสหรัฐ
หมวดหมู่:รัฐกัลมูดุก
หมวดหมู่:บุคคลที่ถูกจับโดยโจรสลัด
หมวดหมู่:การกระทำอันเป็นโจรสลัดในโซมาเลีย
หมวดหมู่:ปฏิบัติการชิงตัวประกัน
หมวดหมู่:การดำรงตำแหน่งประธานาธิบดีของบารัก โอบามา
ฮอล์มพ็อกเกต

**ฮอล์มพ็อกเกต** (; )  เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบฮอล์มทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก ตั้งแต่วันที่ 23 มกราคม ค.ศ. 1942 จนกระทั่งวันที่ 5 พฤษภาคม ค.ศ. 1942 วงล้อมขนาดใหญ่ส่วนมากได้โอบล้อมพร้อมกันในเดเมียนสค์ ระยะทางประมาณ 100 กิโลเมตร(62 ไมล์) ไปยังทางตะวันออกเฉียงเหนือ นี่คือผลลัพธ์ของการล่าถอยของเยอรมันภายหลังจากความปราชัยในยุทธการที่มอสโก

การสนับสนุนทางอากาศที่ฮอล์มและเดเมียนสค์ ในขณะที่ประสบความสำเร็จ นำไปสู่ความมั่นใจในกองบัญชาการใหญ่กองทัพบกในการพิจารณาถึงความสามารถของลุฟท์วัฟเฟอเพื่อการสนับสนุนทางอากาศต่อกองกำลังที่ถูกโอบล้อมซึ่งจะนำไปสู่ความหายนะที่ยุทธการที่สตาลินกราดในปลายปี ค.ศ. 1942 และต้นปี ค.ศ. 1943

## อ้างอิง

ส
ส
ยุทธการที่เวลีคีเยลูคี

**ปฏิบัติการรุกเวลีคีเยลูคี** ได้ถูกดำเนินโดยกองกำลังแห่งกองทัพแดงของแนวรบคาลินินปะทะกับกองทัพพันเซอร์ที่ 3 แห่งกองทัพเวร์มัคท์ในช่วงการทัพฤดูหนาวในปี ค.ศ. 1942-1943 ด้วยวัตถุประสงค์คือการปลดปล่อยเมืองรัสเซียที่เวลีคีเยลูคี เป็นส่วนหนึ่งของการโอบล้อมแบบก้ามปูทางตอนเหนือของปฏิบัติการรุกทางยุทธศาสตร์รเจฟ-Sychevka (ปฏิบัติการมาส์)

## อ้างอิง

ส
ส
ยุทธการที่รเจฟ ฤดูร้อน ค.ศ. 1942

**ยุทธการที่รเจฟในฤดูร้อน ค.ศ. 1942** เป็นส่วนหนึ่งของซีรีส์ของการรบที่กินเป็นเวลา 15 เดือนในส่วนกลางบนแนวรบด้านตะวันออก เป็นที่รู้จักกันในประวัติศาสตร์โซเวียตในสงครามโลกครั้งที่สองคือปฏิบัติการรุกทางยุทธศาสตร์รเจฟ-Sychevka ครั้งที่ 1 ซึ่งได้กำหนดไว้ตั้งแต่วันที่ 30 กรกฎาคม ถึง 23 สิงหาคม ค.ศ. 1942 อย่างไรก็ตาม  มีรายงานว่าการสู้รบที่ยังคงต่อเนื่องไม่ได้ลดน้อยลงในเดือนกันยายนและไม่ได้ยุติลงจนถึงเดือนตุลาคม ค.ศ. 1942 กองทัพแดงต้องประสบความสูญเสียจำนวนมากในระหว่างการสู้รบ ทำให้การสู้รบครั้งนี้ได้กลายเป็นเรื่องที่อื้อฉาวจนถูกเรียกขานกันว่า "**เครื่องบดเนื้อรเจฟ**" 

รเจฟอยู่ห่างประมาณ 140 ไมล์(230 กิโลเมตร) ทางด้านตะวันตกของมอสโกและถูกยึดโดยกองทัพเวร์มัคท์ของเยอรมันในปฏิบัติการไต้ฝุ่นในช่วงฤดูใบไม้ร่วง ปี ค.ศ. 1941 ซึ่งจะนำพาพวกเขาไปสู่ประตูมอสโก เมื่อการรุกตอบโต้ของโซเวียตได้ขับไล่ให้พวกเขาล่าถอย รเจฟได้กลายเป็นฐานทัพที่สำคัญของการป้องกันของเยอรมัน โดยปลายปี ค.ศ. 1942 เมืองได้ตั้งอยู่ที่สุดยอดของจุดยื่นเด่นออกมาจากแนวหน้า ได้ชี้ไปในการทิศทางทั่วไปของกรุงมอสโก ในเดือนกรกฎาคมและสิงหาคม ค.ศ. 1942 สตาลินมอบหมายให้แก่ทั้งสองผู้บัญชาการคือ นายพล เกออร์กี จูคอฟ (ซึ่งบัญชาการแนวรบตะวันตก) และนายพล อีวาน โคเนฟ (ซึ่งบัญชาการแนวรบคาลินิน) เพื่อดำเนินการรุกเพื่อยึดรเจฟกลับคืนและเข้าตีปะทะกับกองทัพกลุ่มกลางที่จะผลักดันพวกเขาออกไปจากมอสโก การโจมตีได้ลดลงเมื่อหนึ่งในฝ่ายตรงข้ามหลักของพวกเขาของการต่อสู้ฤดูหนาว นายพล วัลเทอร์ โมเดิลแห่งกองทัพที่ 9 ซึ่งได้ยึดครองส่วนใหญ่ของจุดยื่นเด่น รเจฟ

ความสูญเสียที่มากและชัยชนะที่น้อยที่เกิดขึ้นในสองเดือนที่ฝ่าฝันได้ทิ้งเหลือไว้ซึ่งความประทับใจต่อทหารโซเวียตที่ได้เข้ามามีส่วนร่วม ในเดือนตุลาคม ดุลยภาพเชิงยุทธศาสตร์ในส่วนกลางของแนวรบด้านตะวันออกยังคงอยู่ไม่ได้เปลี่ยนแปลงใดๆ อย่างไรก็ตาม, กองทัพเยอรมันต้องประสบความสูญเสียอย่างมาก และในขณะที่การป้องกันนั้นได้ประสบความสำเร็จในทางด้านยุทธวิธี เป็นความสำเร็จเพียงเล็กน้อยมากกว่ายืนหยัดสถาพที่เป็นอยู่ และแม้ว่าการรุกครั้งนี้จะล้มเหลว จูคอฟก็ได้รับโอกาสอื่นที่จะบดขยี้จุดยื่นเด่น รเจฟภายหลังจากนั้นไม่นาน

## อ้างอิง

ส
ส
หมวดหมู่:เกออร์กี จูคอฟ
สุวัฒน์ วีระเศรษฐกุล

นายแพทย์ **สุวัฒน์ วีระเศรษฐกุล** (เกิด 17 มีนาคม พ.ศ. 2472) อดีตสมาชิกสภาผู้แทนราษฎรจังหวัดขอนแก่น 2 สมัย สังกัดพรรคประชาธิปัตย์

## ประวัติ
สุวัฒน์ เกิดเมื่อวันที่ 17 มีนาคม พ.ศ. 2472 สมรสกับนางอรุณ วีระเศรษฐกุล มีบุตรคือ อภิชาติพงศ์ วีระเศรษฐกุล ผู้กำกับภาพยนตร์ชาวไทย

สำเร็จการศึกษาปริญญาตรี เภสัชศาสตรบัณฑิต และแพทยศาสตรบัณฑิต จากมหาวิทยาลัยแพทยศาสตร์ (คณะแพทยศาสตร์ จุฬาลงกรณ์มหาวิทยาลัย ในปัจจุบัน)

## งานการเมือง
นายแพทย์สุวัฒน์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ และได้รับเลือกรวม 2 ครั้ง 

### สมาชิกสภาผู้แทนราษฎร
นายแพทย์สุวัฒน์ วีระเศรษฐกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดขอนแก่น สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอมัญจาคีรี
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:นักการเมืองพรรคประชาธิปัตย์
หมวดหมู่:นิสิตเก่าคณะเภสัชศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ต.ม.
เรือประมงเอกวัฒน์นาวา 5

**เรือประมง''เอกวัฒน์นาวา 5*** () เป็นเรือประมงทางทะเลประดับธง[[คิริบาส]] ที่มีเจ้าของเป็น[[คนไทย]] ซึ่งถูกปล้นชิงเรือ และจมลงโดยเรือของ[[กองทัพเรืออินเดีย]] [[ไอเอ็นเอส ทาบาร์|ไอเอ็นเอส *ทาบาร์* (เอฟ 44)]] เมื่อวันที่ 18 พฤศจิกายน ค.ศ. 2008 เรือประมงจมลงเมื่อเกิดเพลิงไหม้ขึ้นบนเรือหลังจาก*ไอเอ็นเอส ทาบาร์* ตอบโต้กับการถูกยิงโดยโจรสลัดที่อยู่บนเรือ โดยเชื่อว่าลูกเรือทั้งหมดของเรือประมงถูกฆ่าตาย

== เรื่องราวของเหตุการณ์ ==
*เรือประมงเอกวัฒน์นาวา 5* มีลูกเรือเป็นชาวไทย 15 คนและชาวกัมพูชา 1 คน ซึ่งกำลังมุ่งหน้าจากประเทศโอมานไปยังประเทศเยเมนกระทั่งถูกแย่งชิงเมื่อวันที่ 18 พฤศจิกายน ค.ศ. 2008

ในตอนเย็นของวันที่ 18 พฤศจิกายน เรือรบอินเดีย *ไอเอ็นเอส ทาบาร์* อยู่ในตระเวน 285 ไมล์ทะเล (528 กม.) ทางตะวันตกเฉียงใต้ของ[[เศาะลาละฮ์]] [[ประเทศโอมาน]] (ใกล้ ) เมื่อเห็นเรือประมงที่ถูกแย่งชิง โดยถูกนำมาใช้เป็นเรือแม่โจรสลัด รวมถึงมีเรือเร็วสองลำกับชายติดอาวุธด้วยเครื่องยิงจรวด (อาร์พีจี) และปืนไรเฟิลจู่โจมบนดาดฟ้า ซึ่งฝ่ายเรือรบอินเดียได้สั่งให้ทำการตรวจสอบ ทว่าถูกปฏิเสธและข่มขู่โดยโจรสลัด เรือรบอินเดียจึงไล่กวดเรือลากอวนดังกล่าว

บันทึกอย่างเป็นทางการของกองทัพเรืออินเดียระบุว่าโจรสลัดยิงเรือรบด้วยเครื่องยิงจรวด เรือรบอินเดียจึงยิงกลับไปเพื่อเป็นการตอบโต้ เมื่อได้ยินเสียงระเบิดบนเรือลากอวน อาจเป็นเพราะกระสุนหรือเชื้อเพลิงที่เก็บอยู่บนดาดฟ้าเรือ เรือลากอวนจึงจมลงอันเป็นผลมาจากการเกิดเพลิงไหม้

กองทัพเรืออินเดียรายงานว่าหลังจากเกิดไฟไหม้ขึ้นบนเรือ ก็เห็นเฉพาะเรือเร็วสองลำหนีจากที่เกิดเหตุ จึงได้ติดตามเรือดังกล่าว โดยพบเรือหนึ่งลำที่ถูกทิ้ง และไม่สามารถติดตามเรือลำที่เหลือได้ในความมืด

ส่วนรายงานเหตุการณ์ที่เล่าเรื่องโดยศิริชัยการประมง ซึ่งเป็นบริษัทตัวแทนเจ้าของชาวไทย ได้อิงจากข้อมูลจากลูกเรือชาวกัมพูชาคนหนึ่งที่รอดชีวิต โดยกล่าวว่าโจรสลัดโซมาเลียได้ขึ้นเรือและเข้าควบคุมเรือลากอวน เมื่อเรือรบอินเดีย *ไอเอ็นเอส ทาบาร์* มาถึงที่เกิดเหตุ รายงานลูกเรือระบุว่าเรือประมงไม่ได้ถูกใช้เป็นเรือแม่โจรสลัด

จากลูกเรือเดิมของเรือประมง มีผู้รอดชีวิตเพียงคนเดียวที่ได้รับการพาขึ้นมาโดยเรือเดินสมุทร มีหนึ่งคนที่ได้รับการยืนยันว่าเสียชีวิต ขณะที่อีก 14 รายได้รับการรายงานว่าหายไปโดยบริษัทเจ้าของเรือ ซึ่งลูกเรือของ *ไอเอ็นเอส ทาบาร์'' รายงานว่าเห็นเฉพาะเรือยนต์สองลำที่หลบหนีจากที่เกิดเหตุในที่มืดเท่านั้น พวกเขาไม่ได้เบาะแสใด ๆ ของลูกเรือชุดเดิม จึงไม่ทราบชะตากรรมของพวกเขา

ส่วนรายงานของเหตุการณ์ที่เกิดขึ้นจากกระทรวงการต่างประเทศสหรัฐ อาจกล่าวได้ในเบื้องต้นว่ากองทัพเรืออินเดียได้จับโจรสลัดบางส่วน อย่างไรก็ตามเรื่องนี้ไม่ได้รับการยืนยันโดยกองทัพเรืออินเดีย

## อ้างอิง

หมวดหมู่:การกระทำอันเป็นโจรสลัดในโซมาเลีย
ซูเปอร์มาริโอทรีดีเวิลด์

***ซูเปอร์มาริโอทรีดีเวิลด์*** () เป็นเกมแอ็กชันสามมิติบนเคร่องเล่นวียู เริ่มจำหน่ายในเดือนพฤษจิกายนทั่วโลก ค.ศ. 2013

### เนื้อเรื่องย่อ
วันหนึ่งในอณาจักรเห็ด มาริโอ, ลุยจิ,โท้ด และเจ้าหญิงพีช กำลังชมดอกไม้ไฟบนปราสาทของเจ้าหญิงพีช ในระหว่างที่ที่กำลังชมดอกไม้ไฟอยู่นั้น พวกเขาพบท่อระบายน้ำใส ที่อยู่ในสภาพชำรุด มาริโอและลุยจิจึงซ่อมให้ หลังซ่อมเสร็จ ก็มีไอเทมผุดขึ้นมามากมาย พร้อมกับ "เจ้าหญิงสไปซี" จากอณาจักรสไปส์ เธอเล่าว่าพวกของเธอ ถูกบาวเซอร์ลักพาตัวไป หลังจากบอกได้ไม่ทันไร บาวเซอร์ก็โผล่มาพร้อมชิงตัวเธอไป เพื่อช่วยเจ้าหญิงสไปซี่ มาริโอ, ลุยจิ, โท้ด และเจ้าหญิงพีช ต้องมุดท่อออกไปยังอาณาจักรสไปส์เพื่อช่วยเหล่าเจ้าหญิง 7 สีที่ถูกบาวเซอร์ลักพาตัวไป

### ไอเท็มใหม่
ไอเท็มของเหล่ามาริโอ้และผองเพื่อนในภาคนี้ จะยังคงมีไอเท็มดั้งเดิมอยู่ เช่น ดอกไม้ไฟ ดอกไม้น้ำแข็ง เห็ดยักษ์ เป็นต้น แต่ก็ได้เพิ่มไอเท็มมาอีก 3 อย่าง เพื่อให้สามารถพิชิตด่านได้ กับระบบไอเท็มที่หากรับไอเท็มอีกชิ้นนึง จะสามารถเก็บใส่กระเป๋า เพือหยิบมาใช้ยามที่ต้องพิชิตด่านต่างๆตามไอเท็มที่เหมาะสม โดยไอเท็มใหม่ จะมีดังนี้
* **กระดิ่งยักษ์**

มาริโอที่แปลงร่างเป็นชุดแมว ได้จากไอเท็มกระดิ่งยักษ์ สามารถปีนป่ายได้ กับกระโดดหมุนตัวเตะได้

* **เชอร์รีคู่**

มาริโอแฝด ได้จากเชอร์รีคู่ สามารถแยกร่างได้ แต่ขนาดตัวจะเล็กลง ใช้สำหรับขึ้นลิฟท์ตามด่านที่ระบุจำนวนคน

* **กระดิ่งโชคดี**

มาริโอแมวกวัก เรียกเหรียญทองออกมาได้ พบตามด่านที่เป็นด่านพิเศษ

### เวิลด์
ระบบเวิลด์ในเกมนี้ มีความแปลกใหม่กว่าภาคก่อนหน้ามาก เนื่องจากมีการไล่ตามเฉดสีของแต่ละเวิลด์คล้ายกับสีรุ้ง และไม่ได้จบที่สีสุดท้ายในทันที แต่จะไปยังสเตจสุดท้ายแทน ซึ่งจะไม่ระบุตัวเลข เดิมปกครองโดยเจ้าหญิงสไปซีทั้ง 7 สี จนกระทั่งการบุกรุกของเบาวเซอร์ โดยแต่ละเวิลด์ มีดังนี้
* เวิลด์ 1 ดินแดนทุ่งหญ้าสีเขียว เป็นด่านแรกสุด และจะพบเบาวเซอร์ ที่ด่านนี้
* เวิลด์ 2 ดินแดนทะเลทรายแห้งแล้งสีเหลือง มีบอส บูมบูม ดูแลประจำด่าน
* เวิลด์ 3 ดินแดนเยือกแข็งสีฟ้าคราม มีบอส ฮิสโทรส์แคช ดูแลประจำด่าน
* เวิลด์ 4 ดินแดนภูเขาสีส้ม มีบอส โบรเดอร์ ดูแลประจำด่าน
* เวิลด์ 5 ดินแดนแห่งความมืดสีม่วง มีบอส คิงคาทักซ์ ดูแลประจำด่าน
* เวิลด์ 6 ดินแดนแห่งมวลเมฆสีฟ้า มีบอส โมเล่ บอสบั้มบ์ ดูแลประจำด่าน
* เวิลด์ปราสาท ดินแดนแห่งลาวาสีแดงฉาน ด่านนี้จะพบเบาวเซอร์เป็นรอบที่สอง
* เวิลด์เบาวเซอร์ ดินแดนสุดท้าย เป็นดินแดนสวนสนุกหลากสี และพบเบาวเซอร์เป็นรอบสุดท้ายของเกมส์นี้
* เวิลด์สตาร์, เวิลด์เห็ด, เวิลด์ดอกไม้ และเวิลด์มงกุฏ เป็นดินแดนพิเศษที่นอกเหนือจากเวิลด์หลัก อยู่นอกอวกาศ และด่านนี้จะได้รับตัวละครพิเศษ ลูม่า และโรซารินา

### อ้างอิง



หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่มีตัวละครเอกหญิง
สมรรถนะทางการสื่อสาร

**สมรรถนะทางการสื่อสาร** () เป็นศัพท์ที่ใช้ในภาษาศาสตร์ ซึ่งหมายถึง การใช้ความรู้ทางด้านไวยากรณ์ วากยสัมพันธ์ สัณฐานวิทยา สัทศาสตร์ และอื่น ๆ รวมถึงความรู้ทางสังคมเกี่ยวกับวิธีและเวลาในการใช้ถ้อยคำอย่างเหมาะสม

**เดลล์ ไฮมส์** (พ.ศ. 2509)  ได้กล่าวว่าการรับรู้ยังไม่เพียงพอในความแตกต่างระหว่าง สมรรถนะทางภาษาศาสตร์ (linguistic competence) กับประสิทธิภาพทางการใช้ภาษา (linguistic performance) ในงานของโนม ชอมสกี (พ.ศ. 2508)  "รูปแบบทางการสื่อสารและหน้าที่ของการสื่อสารมีความสัมพันธ์ซึ่งกันและกัน"  คำศัพท์และแนวคิดนี้บุกเบิกโดย เดลล์ ไฮมส์ ปัจจุบันรู้จักกันว่าเป็น **ชาติพันธุ์วรรณนาแห่งการสื่อสาร** (Ethnography of Communication)

แนวคิดเกี่ยวกับ**สมรรถนะทางการสื่อสาร**เป็นหนึ่งในทฤษฎีสำคัญในหลักวิธีและแนวทางการสื่อสารในการสอนภาษาต่างประเทศ  รูปแบบเชิงแนวคิดมีอย่างน้อย 3 รูปแบบหลัก คือ
* รูปแบบแรกและใช้กันอย่างแพร่หลาย คือ รูปแบบของ คเนลและสเวน  และดัดแปลงในภายหลังโดยคเนล 
* รูปแบบที่ 2 ได้รับการพัฒนาขึ้นโดย มาเรียน เซล์ค-เมอร์เซีย, ดอร์นเย และเธอร์เรลล์ (พ.ศ. 2538) มีการระบุเนื้อหาวัฒนธรรมเชิงสังคมเพื่อให้ชัดเจนมากขึ้น 
* รูปแบบที่ 3 โดยบาคแมนและพาล์มเมอร์  เห็นว่าสมรรถนะทางการสื่อสารจะรวมถึง สมรรถนะทางภาษาศาสตร์ สมรรถนะเชิงกลยุทธ์ สมรรถนะในการทำวิทยานิพนธ์ สมรรถนะทางสังคมวัฒนธรรม สมรรถนะทางการแสดงออก และสมรรถนะทางการอภิปรายและการพูด รูปแบบเชิงแนวคิดนี้ใช้กันอย่างแพร่หลายในการฝึกอบรมภาษากลางในประเทศแคนาดา

ความเข้าใจเกี่ยวกับสมรรถนะทางการสื่อสารได้รับอิทธิพลมาจากสาขาสัทวิทยา (Phonology) และปรัชญาแห่งภาษา รวมถึง การทำงานเกี่ยวกับการพูดในสถานการณ์ต่าง ๆ   
__NOTOC__
## อ้างอิง

## บรรณานุกรม

* 
* 
* 
* 
* 
* 
* 
* 

## อ่านเพิ่ม

* 

หมวดหมู่:ภาษาศาสตร์สังคม
หมวดหมู่:การรู้ภาษา
มหากาลี เทวีพิทักษ์โลก

**มหากาลี เทวีพิทักษ์โลก** (ฮินดี: महाकाली अंत ही आरम्भ है ) หรือ **มหากาลี เทวีพิทักษ์โลกา** (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระแม่กาลี นำแสดงโดย พูจา ชาร์มา รับบท พระแม่กาลี ออกอากาศทางช่อง 3 ละครเรื่องนี้ออกอากาศทุกวันจันทร์ - พฤหัสบดี เวลา 18.20 น. - 19.05 น. และวันศุกร์ เวลา 18.00 น. - 18.45 น. ออกอากาศต่อจากละครเรื่อง นาคิน ซึ่งหลังจากละครเรื่องนี้จบลง ละครเรื่องต่อไปที่ออกอากาศต่อคือเรื่อง อารามบห์ มหารานี

## เนื้อเรื่อง
พระแม่กาลี คือร่างที่แบ่งภาคมาจาก *[[พระอุมาเทวี|พระอุมาเทวี(พระแม่อุมา)]]*หรือ*[[พระแม่ปารวตี]]*  โดยทรงมีจุดประสงค์เพื่อลงมาปราบอสูรที่มีนามว่า อสูรทารุณ กล่าวกันว่า อสูรทารุณ เป็นอสูรที่ฆ่าไม่ตาย และหากเมื่อใดที่เลือดหยดลงถึงพื้น เลือดนั้นก็จะทวีขึ้นเรื่อยไปไม่หมดสิ้น ด้วยความคิดที่ว่าตนเองมีอิทธิฤทธิ์มากมายเหนือใคร และไม่มีใครสามารถฆ่าได้ จึงทำให้อสูรทารุณเกิดฮึกเหิมลำพองในความเก่งกาจของตน และได้นำอิทธิฤทธิ์ความเก่งกาจมาใช้กลั่นแกล้งผู้คน และเทวดาทั่วไป จนในวันหนึ่งก็เกิดความคิดที่จะครอบครองโลกทั้งสาม

## นักแสดง
* พูจา ชาร์มา รับบท พระแม่ปารวตี, พระแม่กาลี, พระแม่สตี, นวทุรคา, ทศมหาวิทยา,  พระแม่ทรุคา, พระแม่อันนปูรณา, พระแม่ศีตลา, พระแม่กามขยา, นางมหัลษา, พระแม่ศาตากษี, พระแม่อัมพิกา, พระแม่วิมาลา, พระแม่ฮิงราช, พระแม่กัลยากุมารี, นางมัสยา
* ซอรับห์ ราจ เจน รับบท พระศิวะ, ชลันธร, พระมหากาฬ, พระวีรภัทร
* เมกขัน จาทัพ รับบท พระขันทกุมาร
* กริช เจาฮัน รับบท พระคเณศ
* กานัน มันโหทรา รับบท พระวิษณุ 
* นิคิตา ชาร์มา รับบท พระแม่ลักษมี, พระแม่ไวษณวี
*  อากาศ กุมาร รับบท พระพรหม  
* ฟัลัก นาซ รับบท พระแม่สุรัสวดี, พระแม่พรหมี
* อาร์จิต ลาวาเนีย, อภิเษก อวัสตี รับบท โคอุสุภราช(นันทิ)
* ริมปี ดัส รับบท พระแม่คงคา
* เกพัน คัง, มานิช บิชลา รับบท เทวราชอินทรา
* วิชาล นายัค รับบท อัคนีเทพ
* ปรีติ เจ้าธารี รับบท กริติกะ
* นิมัย บาลี รับบท ฤๅษีศุกระจารยะ
* จาหัตถ์ ปันเดย์ รับบท พระแม่เทวเสนา
* วินิตา โจชิ รับบท พระแม่รตี
* โรหิต ภักซี รับบท กามเทพ, พันทราสูร

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์อินเดีย
หมวดหมู่:ละครโทรทัศน์อินเดียในปี พ.ศ. 2560
ลู้ก เคจ

**ลู้ก เคจ** () รู้จักกันในชื่อ **พาวเวอร์แมน** (, ชื่อจริง **คาร์ล ลูคัส**) ซูเปอร์ฮีโร จากค่าย มาร์เวลคอมิกส์ ปรากฏตัวครั้งแรกในหนังสือ Luke Cage,Hero for Hire #1 ที่ตีพิมพ์และออกวางแผงครั้งแรกเมื่อเดือนมิถุนายน 1972 สร้างสรรค์โดย รอย โธมัส อาร์ชี กู๊ดวิน และ จอห์น โรมิตา ซีเนียร์ เขาเป็นซูเปอร์ฮีโรผิวดำคนแรกในจักรวาลมาร์เวล

เคจเป็นซูเปอร์ฮีโรประเภท *ฮีโรรับจ้าง* และรวมทีมกับซูเปอร์ฮีโรอย่าง ไอรอนฟิสท์ ในฐานะคู่หูดูโอในชื่อทีมว่า **พาวเวอร์แมนและไอรอนฟิสท์** ในเวลาต่อมาเขาแต่งงานกับนักสืบเอกชนสาวผู้มีพลังมหาศาล เจสสิกา โจนส์ และทั้งคู่มีลูกสาว 1 คน

## ประวัติ
### ต้นกำเนิด
เคจเกิดและเติบโตในย่านฮาร์เล็มของ มหานครนิวยอร์ก ในชื่อ **คาร์ล ลูคัส** เมื่อช่วงยังเด็กเขาอยู่ในแก๊งชื่อ **ไรวัลส์** กับเพื่อนของเขา วิลลิส สไตร์คเกอร์ ซึ่งเปรียบเหมือนพี่ชายบุญธรรม

## อ้างอิง

## แหล่งข้อมูลอื่น
* 
* 

หมวดหมู่:ตัวละครหนังสือการ์ตูน
หมวดหมู่:ยอดมนุษย์อเมริกันเชื้อสายแอฟริกา
หมวดหมู่:ตัวละครภาพยนตร์
หมวดหมู่:ตัวละครมาร์เวลคอมิกส์
หมวดหมู่:ตัวละครที่เป็นเด็กกำพร้า
หมวดหมู่:ยอดมนุษย์
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ซูเปอร์ฮีโรยอดนักสืบ
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:มาร์เวลคอมิกส์
หมวดหมู่:ตัวละครที่เป็นเหยื่อการทดลองมนุษย์
จอร์จ แลสเซิลส์ เอิร์ลที่ 7 แห่งฮาร์วุด

**จอร์จ แลสเซิลส์ เอิร์ลที่ 7 แห่งฮาร์วุด** ()

## ประวัติ
จอร์จ แลสเซิลส์ เอิร์ลที่ 7 แห่งฮาร์วุด เกิดเมื่อวันที่ 7 กุมภาพันธ์ ค.ศ. 1923 ณ เชอร์เตนเฟรด เฮาส์ เป็นพระโอรสคนใหญ่ใน เจ้าหญิงแมรี พระราชกุมารีและเคาน์เตสแห่งแฮร์วูด และ  เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาคนแรกใน พระเจ้าจอร์จที่ 5 แห่งสหราชอาณาจักร  ขณะที่เขาเกิด เขาอยู่ในลำดับที่ 6ในการสืบราชสันตติวงศ์ และเมื่อเขาเติบใหญ่ เขาได้เข้าร่วมพระราชพิธีบรมราชาภิเษกของ พระเจ้าจอร์จที่ 6 แห่งสหราชอาณาจักร ผู้เป็นพระมาตุลา โดยเมื่อเจริญวัย เขาได้กลายเป็น หทารบังคับบัญชาแห่งอังกฤษใน สงครามโลกครั้งที่สอง 

เมื่อสงครามสงบลง เขาได้กลายเป็นที่ปรึกษาของบริษัท แอด-เดอ-แคมป์ ตั้งแต่ปี ค.ศ. 1945-1946 ต่อมาเขาได้กลายเป็นที่ปรึกษาของรัฐสภาแคนาดาเมื่อปี ค.ศ. 1947-1953 และในปี ค.ศ. 1956 อีกครั้ง และในที่สุดเขาได้กลายเป็นขุนนางเมื่อปี ค.ศ. 1956 ในฐานะที่ปรึกษาของหัวหน้าสภาอังกฤษ

## สมรส
จอร์จ แลสเซิลส์ เอิร์ลที่ 7 แห่งฮาร์วุด สมรสครั้งแรกกับแมเรียน สไตน์ ซึ่งเป็นนักเปียโน โดยมีบุตร 3 คนดังนี้
#เดวิด แลสเซิลส์ เอิร์ลที่ 8 แห่งฮาร์วุด
#เจมส์ แลสเซิลส์
#เจเรมี แลสเซิลส์

ต่อมาเมื่อปี ค.ศ. 1967 เขาได้หย่าขาดจากภริยาคนแรก ซึ่งขณะนั้นเป็นที่วิจารณ์ของสื่อมวลชนเป็นอย่างมาก ต่อมา ในปีเดียวกัน เขาได้สมรสใหม่กับ แพทริเซีย ทัคเวลล์ น้องสาวของ แบร์รี ทัคเวลล์ นักไวโอลีนชื่อดัง โดยแพรทิเซียได้รับบรรดาศักดิ์เป็น **เคาน์เตสแห่งฮาร์วุด** มีบุตร 1 คนคือ
#มาร์ค แลสเซิลส์

## หน้าที่การงาน
เขาเป็นที่ปรึกษาของรัฐบาลเพียงคนเดียวที่ไม่ใช่เจ้าชายหากแต่เป็นพระราชวงศ์สหราชอาณาจักร และต่อมาเขาได้รับตำแหน่งนายกสมาคมผู้ปกครองแห่งมหาวิทยาลัยยอร์ก และเมื่อปี ค.ศ. 1986 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าโปรดกระหม่อมให้เขาเป็นอัศวินแห่งสหราชอาณาจักรบริตริช และยังได้รับความไว้วางพระราชหฤทัยให้เป็นนายกสมาคมศิลปะแห่งออสเตเรีย 

หมวดหมู่:ราชสำนักอังกฤษ
หมวดหมู่:ราชวงศ์วินด์เซอร์
หมวดหมู่:ขุนนางอังกฤษ
แพทริเซีย แลสเซิลส์ เคาน์เตสแห่งฮาร์วุด

แพทริเซีย แลสเซิลส์ เคาน์เตสแห่งฮาร์วุด ()

## ประวัติ
แพทริเซีย แลสเซิลส์ เคาน์เตสแห่งฮาร์วุด (สกุลเดิม : ทักเวลล์) เกิดเมื่อวันที่ 24 พฤศจิกายน ค.ศ. 1926 ณเมลเบิร์น รัฐวิกทอเรีย ประเทศออสเตรเลีย เป็นธิดาในชาลส์ ทักเวลล์ และ เอลิซาเบธ ทักเวลล์ โดยเป็นน้องสาวแท้ ๆ ของ แบร์รี ทักเวลล์ นักไวโอลีนชื่อดัง โดยเมื่อโตขึ้นเธอได้เป็นนักเปียโนระดับโลก โดยทำให้เธอได้รู้จักกับ แอทอล ชมิธ สามีในอนาคตคนแรกของเธอ

## แต่งงานครั้งแรกกับแอทอล ชมิธ
แพทริเซีย ทักเวลล์ ได้แต่งงานกับ แอทอล ชมิธ เมื่อวันที่ 7 กรกฎาคม ค.ศ. 1948 โดยเธอได้เปลี่ยนชื่อเป็น แบมบี้ ชมิธ โดยมีลูกชาย 1 คนคือ 
#ไมเคิล ชมิธ ปัจจุบันเป็นนักข่าวชื่อดังในออสเตรเรีย
ต่อมาทั้งคู่ได้หย่าขาดจากกันเมื่อปี ค.ศ. 1957

## แต่งงานครั้งที่ 2
เธอได้แต่งงานครั้งที่ 2 กับ จอร์จ แลสเซิลส์ เอิร์ลที่ 7 แห่งฮาร์วุด พระโอรสคนใหญ่ใน เจ้าหญิงแมรี พระราชกุมารีและเคาน์เตสแห่งฮาร์วุด และเป็นพระราชนัดดาใน พระเจ้าจอร์จที่ 5 แห่งสหราชอาณาจักร เมื่อวันที่ 31 กรกฎาคม ในปีเดียวกัน โดยทั้งคู่ทีลูกชาย 1 คนคือ
#มาร์ก แลสเซิลส์
## เคาน์เตสแห่งฮาร์วุด
แพทริเซีย แลสเซิลส์ ภายหลังแต่งงานครั้งที่ 2 เธอก็กลายเป็น **แพทริเซีย แลสเซิลส์ เคาน์เตสแห่งฮาร์วุด** และกลายเป็นสมาชิกราชวงศ์วินด์เซอร์ ทันที โดยกรณียากิจของเธอนั้น เธอได้อุปถัมภ์สมาคมโรฮินตัน และได้อุปการะ สโมสรฟุตบอลลีดส์ยูไนเต็ด ตั้งแต่ปี ค.ศ. 2011-2017 

แพทริเซีย แลสเซิลส์ เคาน์เตสแห่งฮาร์วุด ถึงแก่กรรมอย่างสงบ เมื่อวันที่ 4 พฤษภาคม ค.ศ. 2018 ที่ผ่านมาด้วยวัย 91 ปี ณ คฤหาสน์ฮาร์วุด

หมวดหมู่:ราชสำนักอังกฤษ
หมวดหมู่:ราชวงศ์วินด์เซอร์
สามง่ามที่เป็นไปไม่ได้

right|thumb|สามง่ามลวงตาพร้อมกับฉากหลังเพื่อทำให้เกิดภาพลวงตา
สามง่ามที่เป็นไปไม่ได้ () รู้จักกันในชื่อ**ส้อมที่ดูเหนือจริง** **ไบลเวท** **[[ง่าม]]ปีศาจ** ฯลฯ เป็นภาพที่ดูเหนือจริงในภาพลวงตาโดยตอนต้นมีทรงกระบอกสามอันโดยมีอันหนึ่งหายไปแล้วมีทรงปริซึมที่หัวของง่าม

## อ้างอิง

หมวดหมู่:ภาพลวงตา
อนุสาวรีย์หนูทดลอง

**อนุสาวรีย์หนูทดลอง** () เป็นประติมากรรมของนครโนโวซีบีสค์ ในไซบีเรีย ประเทศรัสเซีย ตั้งอยู่ในสวนสาธารณะด้านหน้าของสถาบันทางวิทยาศาสตร์และพันธุศาสตร์ ของสถาบันวิทยาศาสตร์แห่งรัสเซีย และก่อสร้างแล้วเสร็จในวันที่ 1 กรกฎาคม 2013 ซึ่งตรงกับวันครบรอบ 120 ปีของการก่อตั้งนครโนโวซีบีสค์

ตามที่ Nikolai Kolchanov ผู้อำนวยการของสถาบันได้กล่าวไว้ อนุสาวรีย์สร้างเพื่อรำลึกถึงการเสียสละของหนูทดลองในการวิจัยทางพันธุกรรมที่ใช้ในการทำความเข้าใจกลไกทางชีววิทยา และสรีรวิทยาในการพัฒนายาใหม่ และการบ่มของโรค

## อ้างอิง

หมวดหมู่:สิ่งก่อสร้างในโนโวซีบีสค์
หมวดหมู่:อนุสาวรีย์ในประเทศรัสเซีย
หมวดหมู่:สิ่งก่อสร้างในประเทศรัสเซีย
มาราวี

**มาราวี** (มาราเนา: *Inged san Marawi*; อาหรับ: مدينة مراوي‎; ) เป็นเมืองศูนย์กลางของจังหวัดตีโมกลาเนา ประเทศฟิลิปปินส์ ในปี ค.ศ. 2015 มีประชากรทั้งหมด 201,785 คน ส่วนใหญ่เป็นชาวมาราเนา และพูดภาษามาราเนา โดยชื่อนี้มีที่มาจากทะเลสาบลาเนาที่มีชื่อภาษาท้องถิ่นว่า *เมราเนา* เมืองนี้ได้รับสมญาว่า "เมืองฤดูร้อนแห่งภาคใต้" เนื่องจากตั้งอยู่บนพื้นที่สูงและมีอากาศเย็น ซึ่งคล้ายกับสภาพภูมิศาสตร์ของเมืองมาไลบาไล

มาราวีเป็นที่ตั้งของมหาวิทยาลัยมินดาเนา ซึ่งเป็นสถาบันอุดมศึกษาที่ใหญ่ที่สุดบนเกาะมินดาเนา

## ภูมิศาสตร์

## อ้างอิง

## แหล่งข้อมูลอื่น

* Marawi City Profile  at the Autonomous Region of Muslim Mindanao Official Website
* Mindanao State University Official Website

หมวดหมู่:จังหวัดลาเนาเดลซูร์
หมวดหมู่:เมืองในประเทศฟิลิปปินส์
หมวดหมู่:เมืองมหาวิทยาลัย
สโมสรฟุตบอลไฮด์ยูไนเต็ด

**สโมสรฟุตบอลไฮด์ยูไนเต็ด** () เป็นสโมสรฟุตบอลกึ่งอาชีพ ตั้งอยู่ที่เมืองไฮด์ในเกรเทอร์แมนเชสเตอร์ ประเทศอังกฤษ สโมสรก่อตั้งในปี ค.ศ. 1919 และเคยทำข้อตกลงด้านการสนับสนุนกับแมนเชสเตอร์ซิตีในช่วงปี ค.ศ. 2010-2015  ปัจจุบันไฮด์กำลังแข่งขันในนอร์เทิร์นพรีเมียร์ลีก พรีเมียร์ดิวิชัน โดยมีแดร์เรน เคลลีเป็นผู้จัดการทีม

สีชุดแข่งขันเป็นเสื้อสีแดงและกางเกงสีขาว สนามเหย้ามีชื่อว่าอีเวนฟลีด์ มีความจุ 4,250 ที่นั่ง สถิติผู้ชมสูงสุดคือ 7,600 คน ในนัดที่เปิดบ้านพบกับเนลสันเมื่อปี ค.ศ. 1952 ผู้ทำประตูสูงสุดตลอดกาลคือ ปีเตอร์ โอเบรียน ทำได้ 247 ประตู

ในอดีตเคยมีนักฟุตบอลชาวไทยที่มาค้าแข้งให้กับสโมสรนี้ นั่นคือ ภัทรพล คำสุข ซึ่งยังเป็นผู้เล่นชาวไทยคนแรกที่ได้ลงเล่นในฟุตบอลถ้วยเอฟเอคัพ

## เกียรติประวัติ
รายการเกียรติประวัติของสโมสรฟุตบอลไฮด์ยูไนเต็ด:

### ลีก
* **[[เนชันนัลลีกนอร์ท|คอนเฟอเรนซ์นอร์ท]]**
** 2011–12
* **[[นอร์เทิร์นพรีเมียร์ลีก]]**
** 2004–05
* **[[นอร์เทิร์นพรีเมียร์ลีกดิวิชัน 1]]**
** 2003–04
* **[[เชชเชอร์ฟุตบอลลีก|เชชเชอร์ลีก]]**
** 1954–55, 1955–56, 1981–82
* **[[แมนเชสเตอร์ลีก]]**
** 1901–02, 1920–21, 1921–22, 1922–23, 1928–29, 1929–30
* **สต็อกพอร์ตแอนด์ดิสทริกต์ลีก**
** 1898–99, 1899–1900
* **นอร์ทเชชเชอร์ลีก**
** 1897–98

### ถ้วย
* **[[เอฟเอคัพ]]**
** **รอบแรก** 1955–56, 1983–84, 1994–95  2017–18
* **[[เอฟเอโทรฟี]]**
** **รอบรองชนะเลิศ** 1988–89, 1994–95, 1995–96
* **[[เชชเชอร์ซีเนียร์คัพ]]**
** **ชนะเลิศ** 1945–46, 1962–63, 1969–70, 1980–81, 1989–90, 1996–97
* **[[แมนเชสเตอร์พรีเมียร์คัพ]]**
** **ชนะเลิศ** 1993–94, 1994–95, 1995–96, 1998–99, 2004–05, 2005–06
* **[[แมนเชสเตอร์ซีเนียร์คัพ]]**
** **ชนะเลิศ** 1974–75
* **[[นอร์เทิร์นพรีเมียร์ลีกแชลเลนจ์คัพ]]**
** **ชนะเลิศ** 1985–86, 1989–90, 1995–96
* **[[นอร์เทิร์นพรีเมียร์ลีกแชร์แมนส์คัพ]]**
** **ชนะเลิศ** 1999–2000, 2003–04
* **เชชเชอร์ลีกคัพ**
** **ชนะเลิศ** 1933–34, 1952–53, 1954–55, 1972–73, 1981–82

## อ้างอิง

## แหล่งข้อมูลอื่น
* เว็บไซต์อย่างเป็นทางการของสโมสร

ฮ
หมวดหมู่:สโมสรกีฬาที่ก่อตั้งในปี พ.ศ. 2462
ฝ่านาทีพิฆาต โจรสลัดระทึกโลก

***ฝ่านาทีพิฆาต โจรสลัดระทึกโลก*** () เป็นภาพยนตร์ชีวประวัติการอยู่รอดประเภททริลเลอร์สัญชาติอเมริกัน ค.ศ. 2013 กำกับโดยพอล กรีนแกรซ นำแสดงโดยทอม แฮงส์ และบาร์กฮัด อับดี ภาพยนตร์เรื่องนี้ได้รับแรงบันดาลใจจากเรื่องจริงของการจี้เรือ''เมอส์กแอละแบมา'' ซึ่งเป็นเหตุการณ์เกิดขึ้นระหว่างที่กัปตัน ริชาร์ด ฟิลลิปส์ ผู้เป็นนักเดินเรือ ได้ถูกจับเป็นตัวประกันโดยโจรสลัดในมหาสมุทรอินเดีย ซึ่งนำโดยอับดูวาลี มูเซ

บทภาพยนตร์เขียนโดยบิลลี เรย์ ซึ่งอิงจากหนังสือ*[[อะกัปตันดิวตี|อะกัปตันดิวตี: โซมาลีไพเรทส์, เนวีซีล, แอนด์เดนเจอรัสเดส์แอทซี]]* โดยริชาร์ด ฟิลลิปส์ ร่วมกับสเตฟาน ทาลตี ส่วนสก็อต รูดิน, ดานา บรูเน็ตติ และไมเคิล เดอ ลูกา ทำหน้าที่เป็นผู้ผลิตในโครงการนี้ ภาพยนตร์เรื่องนี้ออกฉายรอบปฐมทัศน์ในเทศกาลภาพยนตร์นิวยอร์ก ค.ศ. 2013 และได้รับการเปิดตัวในโรงภาพยนตร์เมื่อวันที่ 11 ตุลาคม ค.ศ. 2013 ภาพยนตร์เรื่องนี้กลายเป็นภาพยนตร์ที่ทำรายได้ทะลุบ็อกซ์ออฟฟิศ โดยมีรายได้รวมกว่า 218 ล้านเหรียญจากงบประมาณ 55 ล้านเหรียญ ส่วนใน ค.ศ. 2014 *ฝ่านาทีพิฆาต โจรสลัดระทึกโลก* ได้รับการเสนอชื่อเข้าชิง 6 รางวัลจากรางวัลออสการ์ รวมถึงภาพยนตร์ยอดเยี่ยม, บทภาพยนตร์ดัดแปลงยอดเยี่ยม และนักแสดงสมทบชายยอดเยี่ยมจากอับดี

## นักแสดงนำ

* ทอม แฮงส์ รับบทเป็นริชาร์ด "ริช" ฟิลลิปส์ / "ไอริช", กัปตันของเรือเดินสมุทร''เมอส์กแอละแบมา''
* บาร์กฮัด อับดี รับบทเป็นอับดูวาลี มูเซ หัวหน้าโจรสลัด

## การเปิดตัว

### บ็อกซ์ออฟฟิศ
*ฝ่านาทีพิฆาต โจรสลัดระทึกโลก* มีรายได้ 107.1 ล้านเหรียญในอเมริกาเหนือ และ 111.7 ล้านเหรียญในประเทศอื่น ๆ รวมทั้งสิ้น 218.8 ล้านเหรียญทั่วโลก จากงบประมาณ 55 ล้านเหรียญ ซึ่งทำกำไรสุทธิ 39 ล้านเหรียญ เมื่อรวมค่าใช้จ่ายและรายได้ทั้งหมดเข้าด้วยกันสำหรับภาพยนตร์

ภาพยนตร์เรื่องนี้มีรายได้ 25.7 ล้านเหรียญในช่วงสุดสัปดาห์แรก โดยคว้าอันดับที่สองในบ็อกซ์ออฟฟิศต่อจาก*[[กราวิตี้ มฤตยูแรงโน้มถ่วง]]* (43.2 ล้านเหรียญ)

### การตอบรับที่สำคัญ
*ฝ่านาทีพิฆาต โจรสลัดระทึกโลก* ได้รับการจัดฉายรอบปฐมทัศน์ ณ วันที่ 20 กันยายน ค.ศ. 2013 ในงานเปิดเทศกาลภาพยนตร์นิวยอร์ก ภาพยนตร์เรื่องนี้ได้รับการยกย่องด้านการกำกับ, บทภาพยนตร์, การสร้าง, การถ่ายทำภาพยนตร์ รวมถึงการแสดงของทอม แฮงส์ และบาร์กฮัด อับดี สำหรับเว็บไซต์รอตเทนโทเมโทส์ ให้คะแนนภาพยนตร์เรื่องนี้ที่ระดับ 93 เปอร์เซนต์ จาก 248 รีวิว ซึ่งมีค่าเฉลี่ยที่ 8.3 เต็ม 10 ฉันทามติที่สำคัญของเว็บไซต์ คือ "แยบยล, ดำเนินการอย่างมีประสิทธิภาพ และรุนแรงอย่างไม่น่าเชื่อ *ฝ่านาทีพิฆาต โจรสลัดระทึกโลก* เสนอภาพยนตร์ชีวประวัติฉบับฮอลลีวูดได้อย่างถูกต้อง -- และทอม แฮงส์ แสดงผลงานได้อย่างยอดเยี่ยมอีกชิ้นหนึ่ง" ส่วนเว็บไซต์เมทาคริติก ให้คะแนนภาพยนตร์เรื่องนี้ที่ 83 เต็ม 100 จาก 48 คำวิจารณ์ โดยบ่งบอกถึง "การโห่ร้องในระดับสากล"

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2556
หมวดหมู่:ภาพยนตร์อเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาโซมาลี
หมวดหมู่:ภาพยนตร์ที่ถ่ายทำในประเทศมอลตา
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่ถ่ายทำในประเทศโมร็อกโก
หมวดหมู่:ภาพยนตร์ที่ถ่ายทำในรัฐเวอร์จิเนีย
หมวดหมู่:ภาพยนตร์ไอแมกซ์
หมวดหมู่:การกระทำอันเป็นโจรสลัดในโซมาเลีย
หมวดหมู่:ภาพยนตร์โจรสลัด
หมวดหมู่:ภาพยนตร์ที่มีฉากในประเทศโซมาเลีย
หมวดหมู่:ภาพยนตร์ชีวประวัติอเมริกัน
เดวิด แลสเซิลส์ เอิร์ลที่ 8 แห่งฮาร์วุด

เดวิด แลสเซิลส์ เอิร์ลที่ 8 แห่งฮาร์วุด ()

## ประวัติ
178px|thumb|left|ตราอาร์มประจำตัว
เดวิด แลสเซิลส์ เอิร์ลที่ 8 แห่งฮาร์วุด เกิดเมื่อวันที่ 21 ตุลาคม พ.ศ. 2493 เป็นโอรสคนใหญ่ใน จอร์จ แลสเซิลส์ เอิร์ลที่ 7 แห่งฮาร์วุด และ มารีออน สตืน เป็นพระนัดดาใน เจ้าหญิงแมรี พระราชกุมารีและเคาน์เตสแห่งฮาร์วุด และเป็นพระราชปนัดดาใน พระเจ้าจอร์จที่ 5 แห่งสหราชอาณาจักร โดยมีพระบิดามารดาทูลหัวคือ
#สมเด็จพระราชินีนาถเอลิซาเบธที่ 2 แห่งสหราชอาณาจักร
#แมรีแห่งเทก สมเด็จพระราชินีแห่งสหราชอาณาจักร
#มาร์กาเร็ต ฮัมมีตัน-รัสเซล ไวเคาน์เตสโบนี
#เบนจามิน บริตเต็น
#เจอราล์ด แลสเซิลส์

## สมรส
เดวิด แลสเซิลส์ เอิร์ลที่ 8 แห่งฮาร์วุด สมรสครั้งแรกกับ มาร์กาเร็ต แมสเซนเจอร์ เมื่อวันที่ 12 กุมภาพันธ์ พ.ศ. 2522 และหย่ากันเมื่อ พ.ศ. 2532 โดยมีบุตรดังนี้
#เอมิลี ชาร์ด
#เบนจามิน แลสเซิลส์
#อเล็กซานเดอร์ แลสเซิลส์ ไวเคานต์แลสเซิลส์
#เอ็ดเวิร์ด แลสเซิลส์

ต่อมาสมรสกับ ไดแอนน์ ฮาวส์ เมื่อวันที่ 11 มีนาคม พ.ศ. 2533 ต่อมาเขาได้กลายเป็น **เอิร์ลที่ 8 แห่งฮาร์วุด** ภายหลังการถึงแก่กรรมของบิดาเมื่อ พ.ศ. 2554

หมวดหมู่:ขุนนางอังกฤษ
หมวดหมู่:ราชสำนักอังกฤษ
หมวดหมู่:ราชวงศ์วินด์เซอร์
ปีราตืยดวาซาดเวคา

***ปีราตืยดวาซาดเวคา*** () เป็นภาพยนตร์แนวต่อสู้และผจญภัยเกี่ยวกับโจรสลัดยุคใหม่จากสหภาพโซเวียตในปี 1980 ภาพยนตร์กำกับโดย Boris Durov และเขียนบทโดย Boris Durov และ Stanislav Govorukhin *ปีราตืยดวาซาดเวคา* ยังเป็นหนึ่งในภาพยนตร์โซเวียตที่มีผู้ชมมากที่สุดประจำปี 1980 โดยมีจำนวนผู้ชมกว่า 87.6 ล้านคนในสหภาพโซเวียต
## อ้างอิง

## แหล่งข้อมูลอื่น
* 
* 
* USSR Blockbuster: 20th Century Pirates

หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์โจรสลัด‎
รินึส มีเคิลส์

**มารินึส ยาโกบึส แฮ็นดริกึส "รินึส" มีเคิลส์** (; ; 9 กุมภาพันธ์ 1928 – 3 มีนาคม 2005) อดีตนักฟุตบอลและโค้ชชาวดัตช์ เจ้าของสมญานาม **ท่านนายพล** เขาลงเล่นให้กับ อายักซ์ อัมสเตอร์ดัม เพียงสโมสรเดียวนานถึง 12 ปีระหว่าง ค.ศ. 1946–1958 ก่อนจะมาเป็นโค้ชให้กับต้นสังกัดเก่าในภายหลังนอกจากนี้เขายังเป็นสมาชิกของฟุตบอลทีมชาติเนเธอร์แลนด์ ทั้งในฐานะผู้เล่นและผู้จัดการทีม โดยเขาคุมทีมชาติเนเธอร์แลนด์ถึง 4 ครั้ง เขาได้รับการยกย่องให้เป็นหนึ่งในผู้จัดการทีมที่ยิ่งใหญ่ที่สุดตลอดกาล

มิเชลส์มามีชื่อเสียงในฐานะโค้ชจากการคว้าแชมป์ ยูโรเปียนคัพกับอายักซ์ ในฤดูกาล 1970–71 และลาลิกากับบาร์เซโลนา และยังเป็นโค้ชให้กับฟุตบอลทีมชาติเนเธอร์แลนด์ถึง 4 ครั้งโดยเขาพาทีมชาติเนเธอร์แลนด์เข้ารอบชิงชนะเลิศฟุตบอลโลก 1974 และคว้าแชมป์ฟุตบอลชิงแชมป์แห่งชาติยุโรป 1988

เขาได้รับการยกย่องว่าเป็นผู้คิดค้นระบบสไตล์การเล่นที่เรียกว่าโททั่ลฟุตบอล ในช่วงทศวรรษที่ 70 มิเชลส์ได้รับการยกย่องให้เป็น *โค้ชแห่งศตวรรษ* โดย ฟีฟ่า เมื่อ ค.ศ. 1999 ในปี ค.ศ. 2007 หนังสือพิมพ์เดอะไทมส์ยกย่องให้มิเชลส์เป็น "ผู้จัดการทีมฟุตบอลหลังสงครามโลกครั้งที่สองที่ยิ่งใหญ่ที่สุด" และสุดยอดโค้ชที่ยิ่งใหญ่ที่สุดในประวัติศาสตร์ฟุตบอล ตามการจัดอันดับของ *[[ฟร็องส์ฟุตโบล]]* ในปี 2019

## อาชีพนักฟุตบอล
มิเชลส์เกิดเมื่อวันที่ 9 กุมภาพันธ์ ค.ศ. 1928 ที่ กรุงอัมสเตอร์ดัม และเติบโตในย่าน Olympiaweg ถนนที่ตั้งอยู่ใกล้กับ โอลิมปิกสเตเดียม กระทั่งเขาได้รับของขวัญวันเกิดอายุครบ 8 ปีเมื่อวันที่ 9 กุมภาพันธ์ ค.ศ. 1936 ด้วยรองเท้าฟุตบอลและเสื้อแข่งของทีมอายักซ์ในเวลาต่อมาระหว่างที่เขาและพ่อกำลังเล่นฟุตบอลที่สนามเล็ก ๆ ใกล้บ้านเพื่อนของครอบครัวที่ชื่อ Joop Köhler ซึ่งเป็นหนึ่งในผู้บริหารของทีมอายักซ์ได้เข้ามาชักชวนให้มิเชลส์เข้าร่วมสโมสรและกลายมาเป็นสมาชิกรุ่นเยาว์ของสโมสรเมื่อ ค.ศ. 1940 ขณะอายุได้ 12 ปีกระทั่งเขาได้ร่วมเป็นทหารใน กองทัพเนเธอร์แลนด์ เมื่อ ค.ศ. 1944 ขณะอายุได้ 16 ปี

ในเวลาเดียวกัน ลีลล์ สโมสรฟุตบอลในฝรั่งเศสได้พยายามจะเซ็นสัญญากับมิเชลส์แต่ไม่สำเร็จเนื่องจากในช่วงนั้นเขายังอยู่ในช่วงรับใช้ชาติ

### อายักซ์ชุดใหญ่
thumb|left|มิเชลส์เมื่อ ค.ศ. 1954 ในวัย 26 ปี

ในวันอาทิตย์ที่ 9 มิถุนายน ค.ศ. 1946 มิเชลส์ได้ลงประเดิมสนามให้กับทีมชุดใหญ่ของอายักซ์อย่างเป็นทางการในฐานะตัวสำรองแทนที่ฮาน แลมเบรกต์ ที่ได้รับบาดเจ็บ ในนัดเปิดตัวของเขาอายักซ์เอาชนะเอดีโอ หรือ **เอดีโอ เดน ฮาก** ในปัจจุบันไปได้ 8–3 โดยในนัดนั้นมิเชลส์ทำได้ถึง 5 ประตูเมื่อจบฤดูกาลนั้นมิเชลส์สามารถพาอายักซ์คว้าแชมป์ลีกเป็นสมัยที่ 14 ได้สำเร็จ และในฤดูกาลถัดมาพวกเขาคว้าแชมป์ลีกได้อีกสมัย แม้จะมีผู้ตั้งข้อสงสัยในทักษะทางเทคนิคของมิเชลส์ แต่เพื่อนร่วมทีมอย่างคอร์ ฟาน เดอร์ ฮาร์ท และกัปตันทีมอย่างยูป สต็อฟเฟเลน ต่างชื่นชมในความแข็งแกร่งและลูกโหม่งอันทรงพลังของเขา

## เกียรติประวัติ

## อ้างอิง

## แหล่งข้อมูลอื่น

หมวดหมู่:กองหน้าฟุตบอล
หมวดหมู่:ผู้จัดการทีมฟุตบอลชาวดัตช์
หมวดหมู่:ผู้จัดการทีมสโมสรฟุตบอลบาร์เซโลนา
หมวดหมู่:ผู้จัดการทีมฟุตบอลทีมชาติเนเธอร์แลนด์
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นอาเอฟเซ อายักซ์
สนธิสัญญาฮุดัยบียะฮ์

**สนธิสัญญาฮุดัยบียะฮ์** () เป็นเหตุการณ์สำคัญในช่วงต้นของศาสนาอิสลาม เป็นสนธิสัญญาระหว่างมุฮัมหมัดจากมะดีนะฮ์และเผ่ากุเรชจากมักกะฮ์เมื่อเดือนมีนาคม ค.ศ.628 (เดือนซุลกิอฺดะฮฺ ฮ.ศ.6) ซึ่งช่วยลดความตึงเครียดระหว่างสองเมือง โดยมีสัญญาสงบศึกเป็นเวลา 10 ปี และให้มุฮัมหมัดนำผู้แสวงบุญกลับไปที่มะดีนะฮ์

## เนื้อหา
มีใจความว่า:“ในนามของพระองค์ โอ้อัลลอฮ์!
นี่คือสัญญาระหว่างมุฮัมหมัด อิบนุ อับดุลลอฮ์ และซูฮัยล์ อิบนุ อัมร์ พวกเขายอมรับสัญญาสงบศึกเป็นเวลา 10 ปี ในช่วงนี้ทุกๆกลุ่มจะได้รับการปกป้อง และไม่ฆ่าใครฝ่ายใดฝ่ายหนึ่ง... ในปีนี้ มุฮัมหมัดจะต้องนำกลุ่มคนของเขากลับไปจนถึงปีหน้าและอยู่ได้แค่ 3 วัน โดยห้ามนำอาวุธมาทั้งสิ้น ยกเว้นไว้เพื่อป้องกันตัว”

## ความคิดเห็นของอุมัร
หลังจากเซ็นสัญญาแล้ว มีหลายคนไม่เห็นด้วยเพราะปฏิเสธที่จะใช้ชื่อของอัลลอฮ์และรอซูลลุลลอฮ์ นั่นทำให้อุมัรสงสัยแล้วถามมุฮัมหมัดว่าท่านเป็นศาสดาอยู่หรือไม่ แล้วสิ่งนี้บันทึกโดยซอฮิหฺมุสลิม หลังจากนั้นอุมัรกล่าวว่าถ้ามีผู้ชาย 100 สนับสนุนความคิดของฉัน ฉันคงจะออกจากศาสนาอิสลามไปแล้ว

## ความสำคัญ
สนธิสัญญาฮุดัยบียะฮ์เป็นสิ่งสำคัญสำหรับศาสนาอิสลาม เพราะเผ่ากุเรชจากมักกะฮ์จะไม่คิดว่ามุฮัมหมัดเป็นกบฎหรือผู้ลี้ภัย ก่อตั้งศาสนาอิสลามในมะดีนะฮ์ อนุญาตให้คนมุสลิมในมักกะฮ์เผยแพร่ศาสนาตามสาธารณะได้ สัญญานี้ทำให้ลดความขัดแย้งระหว่างคนมุสลิมและพหุเทวนิยม มีหลายคนเริ่มเห็นอิสลามเป็นแนวทางใหม่ซึ่งทำให้ผู้คนเข้าศาสนาอิสลามมากขึ้น และสัญญานี้จะเป็นพรมที่ทำให้เผ่าอื่นทำสนธิสัญญากับมุสลิม สนธิสัญญานี้เป็นตัวอย่างว่า อิสลามไม่ได้เผยแพร่ด้วยดาบ ถึงแม้ว่าศาสดามุฮัมหมัดมีทหารมากพอที่จะสู้กับชาวมักกะฮ์ แต่ท่านเลือกที่จะทำสนธิสัญญาแทนการสู้รบ

หนึ่งในอายะฮ์อัลกุรอ่านได้อธิบายเรื่องสนธิสัญญาว่าว่า "แท้จริงเราได้ให้ชัยชนะแก่เจ้าซึ่งเป็นชัยชนะอย่างชัดแจ้ง" (กุรอ่าน 48:1).

## ดูเพิ่ม

* สัญญาใต้ต้นไม้
* รายชื่อสนธิสัญญา
* อุรวะฮ์ อิบนุ มัสอู๊ด

## อ้างอิง

* *The Oxford History of Islam* by John Esposito (Oxford U. Press, 1999)

หมวดหมู่:การเผยแผ่ศาสนาอิสลาม
หมวดหมู่:มุฮัมมัด
ซุลตันคูดารัต (จังหวัดมากินดาเนาเดลนอร์เต)

**ซุลตันคูดารัต** หรือชื่อเดิม **นูลิง**  เป็นเมืองในจังหวัดมากินดาเนาเดลนอร์เต ประเทศฟิลิปปินส์ ในปี ค.ศ. 2015 มีประชากร 95,201 คน

## อ้างอิง

## แหล่งข้อมูลอื่น
*Philippine Standard Geographic Code 
*2000 Philippine Census Information
*Local Governance Performance Management System 
* Inquirer.net, Sultan Kudarat town aims for nat’l recognition

หมวดหมู่:จังหวัดมากินดาเนาเดลนอร์เต
หมวดหมู่:เมืองในประเทศฟิลิปปินส์
ชุติพนธ์ ทองแท้

**ชุติพนธ์ ทองแท้** (23 มกราคม พ.ศ. 2534 —) เป็นนักฟุตบอลอาชีพชาวไทย ปัจจุบันเล่นตำแหน่งกองกลางให้กับโปลิศ เทโร ในไทยลีก 2 เขาเคยติดทีมชาติไทยอายุไม่เกิน 23 ปี ในการแข่งขันกีฬาซีเกมส์ 2013 ที่เนปีดอ ประเทศพม่า

## สโมสรอาชีพ
### บุรีรัมย์ ยูไนเต็ด
วันที่ 24 พฤศจิกายน พ.ศ. 2564 การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูแรกในนามสโมสร ช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ

## สถิติอาชีพ
### สโมสร

## เกียรติประวัติ
;บุรีรัมย์ ยูไนเต็ด
* ไทยลีก (1): 2564–65
* ไทยเอฟเอคัพ (1): 2564–65
* ไทยลีกคัพ (1): 2564–65

;ไทย
* คิงส์คัพ (1): 2560

;ไทย อายุไม่เกิน 23 ปี
* **[[ซีเกมส์]]**
** ไฟล์:Med 1.png **เหรียญทอง** (1); 2556

## อ้างอิง

## แหล่งข้อมูลอื่น
*
* ข้อมูล จากโกล

หมวดหมู่:นักฟุตบอลจากจังหวัดสมุทรปราการ
หมวดหมู่:นักฟุตบอลชายชาวไทย
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลโปลิศ เทโร
บุตช์ ฮาร์ตแมน

**เอลเมอร์ เอิร์ล "บุตช์" ฮาร์ตแมน ที่ 4** () (เกิดเมื่อวันที่ 10 มกราคม พ.ศ. 2508) เป็นนักทำแอนิเมชั่น, ผู้อำนวยการสร้าง, ผู้กำกับ, นักพากย์เสียง, นักประพันธ์, นักแต่งเพลง และยูทูปเบอร์ชาวอเมริกัน ที่รู้จักกันเป็นอย่างดีในการสร้างการ์ตูนของนิคคาโลเดียนเรื่อง เดอะแฟร์ลี่อ๊อดพาเร้นท์, Danny Phantom, T.U.F.F. Puppy และบันเซน อิส อะ บีสท์ ฮาร์ตแมนยังเป็นเจ้าของ บริษัทที่ผลิต คือ Billionfold Inc. ซึ่งเขาใช้เป็นหลักในการผลิตรายการของเขา ฮาร์ตแมนเป็นผู้อำนวยการสร้างเรื่อง *เดอะแฟร์ลี่อ๊อดพาเร้นท์* จากซีรีส์แรกในปี พ.ศ. 2544 จนกระทั่งเขาลาออกจาก นิคคาโลเดียน แอนิเมชั่น สตูดิโอ ในปี พ.ศ. 2561

การ์ตูนแอนิเมชั่นเรื่องล่าสุดของฮาร์ตแมนเรื่อง บันเซน อิส อะ บีสท์ ออกอากาศในปี พ.ศ. 2560 เมื่อวันที่ 8 กุมภาพันธ์ พ.ศ. 2561 ฮาร์ตแมนได้ประกาศในวิดีโอจากยูทูปว่าเขาลาออกจากนิคคาโลเดียนเมื่อวันที่ 2 กุมภาพันธ์ หลังจากทำงานที่สตูดิโอตั้งแต่เดือนธันวาคม พ.ศ. 2540 เขาได้รับการยืนยันในวิดีโอว่าเรื่องนี้ทำให้เกิดการสิ้นสุดของการผลิตการ์ตูนเรื่อง *บันเซน อิส อะ บีสท์* หลังจากนั้นฤดูกาลเดียว ไม่แน่ใจว่าการออกเดินทางของเขาจะส่งผลให้เกิดข้อสรุปของ *เดอะแฟร์ลี่อ๊อดพาเร้นท์* หรือไม่

## ชีวิตในวัยเด็ก
ฮาร์ตแมนเกิดที่เมืองไฮแลนด์ ปาร์ค, รัฐมิชิแกน, สหรัฐอเมริกา เขาได้รับชื่อเล่นว่า บุตช์ เป็นเด็กหนุ่มและยังคงใช้ชื่ออย่างมืออาชีพในฐานะผู้ใหญ่ ฮาร์ตแมนใช้เวลาในวัยเด็กของเขาในเมืองโรสวิลล์, รัฐมิชิแกน และปีวัยรุ่นในเมืองนิวบัลติมอร์, รัฐมิชิแกน จบการศึกษาจากโรงเรียนมัธยมแองเคอร์เบย์ ในเมืองนิวบัลติมอร์ ในปี พ.ศ. 2526 หลังจากนั้นเขาก็เข้าเรียนที่สถาบันศิลปะแห่งแคลิฟอร์เนียในชุมชนวาเลนเซีย รัฐแคลิฟอร์เนีย

## ผลงาน

### ภาพยนตร์

### รายการโทรทัศน์

### อินเทอร์เน็ต

### อื่นๆ
* *[[แครชแบนดิคูต]]*
* *Dave and Knight*
* *Buglies*
* *The Green Weenie & Pooch Patrol*

## แหล่งข้อมูลอื่น
* 
* 

หมวดหมู่:นักพากย์ชาวอเมริกัน
หมวดหมู่:นักพากย์การ์ตูนชาวอเมริกัน
หมวดหมู่:บุคคลจากรัฐมิชิแกน
หมวดหมู่:บุคคลจากรัฐแคลิฟอร์เนีย
หมวดหมู่:นิคคาโลเดียน
ภาคย์ โลหารชุน

พันเอก นายแพทย์ **ภาคย์ โลหารชุน**  เป็นแพทย์ทหาร สังกัด หน่วยบัญชาการสงครามพิเศษ จังหวัดลพบุรี รองโฆษกหน่วยบัญชาการสงครามพิเศษ อดีตผู้บังคับกองพันเสนารักษ์ที่ 3 ค่ายสุรธรรมพิทักษ์ จังหวัดนครราชสีมา ซึ่งได้รับฉายา "หมอที่แกร่งที่สุดในปฐพี" จากการสำเร็จหลักสูตรการทหารในหลายหลักสูตร

และใน พ.ศ. 2561 จากการทำหน้าที่ช่วยเหลือปฏิบัติการค้นหาและกู้ภัยถ้ำหลวง ส่งผลให้เขาเป็นที่รู้จักในระดับมหาชน รวมถึงได้มีมติจากคณะกรรมการแพทยสภายกให้เขาเป็น "แพทย์ต้นแบบ"

## ประวัติ
ภาคย์ โลหารชุน สำเร็จการศึกษาจากวิทยาลัยแพทยศาสตร์พระมงกุฎเกล้า จากนั้น ใน พ.ศ. 2547 เขาได้เป็นนายแพทย์กองกำลังไทย-อิรัก 976 ผลัดที่ 2 ส่วนใน พ.ศ. 2549 ทำหน้าที่เป็นนายแพทย์กองกำลังสันติสุขใน 3 จังหวัดชายแดนภาคใต้

พ.ศ. 2561 เขาได้มีส่วนร่วมในปฏิบัติการค้นหาและกู้ภัยถ้ำหลวง ที่อำเภอแม่สาย จังหวัดเชียงราย โดยสามารถส่งทุกคนออกมาได้อย่างปลอดภัย เมื่อเสร็จสิ้นภารกิจ ภาคย์ โลหารชุน เป็นผู้ดำน้ำออกมาเป็นคนสุดท้าย

## ชีวิตส่วนตัว
ภาคย์ โลหารชุน มีบิดามารดาประกอบอาชีพแพทย์ และมีพี่ชาย 1 คนเป็นแพทย์ทหาร ปัจจุบัน เขามีภรรยาคือ พญ.จักรีภรณ์ เลิศจรัสศิวิไล และบุตรชาย 1 คน คือน้องพาวเวอร์

ในวัยเด็ก เขามีตัวละครที่ชื่นชอบคือเค็นชิโร่ จากซีรีส์*[[หมัดเทพเจ้าดาวเหนือ]]* และซูเปอร์ไซย่า จากซีรีส์*[[ดราก้อนบอล]]* นอกจากนี้ ภาคย์ โลหารชุน เป็นแพทย์ที่มีความสามารถในการดำน้ำ

## หลักสูตรทหาร

ภาคย์ โลหารชุน สำเร็จหลักสูตรทหาร 9 หลักสูตร ดังนี้ :
* หลักสูตรส่งทางอากาศ รุ่นที่ 229 โรงเรียนสงครามพิเศษ กองทัพบก
* หลักสูตรการรบแบบจู่โจมหรือเสือคาบดาบ (รุ่นทั่วไป) รุ่นที่ 86 โรงเรียนทหารราบ ศูนย์การทหารราบ กองทัพบก
* หลักสูตรนักทำลายใต้น้ำจู่โจม รุ่นที่ 34 หน่วยบัญชาการสงครามพิเศษทางเรือ กองทัพเรือ
* หลักสูตรรีคอน รุ่นที่ 38 โรงเรียนนาวิกโยธินกองทัพเรือ
* หลักสูตรการปฏิบัติการพิเศษ รุ่นที่ 6 (คอมมานโด รุ่นที่ 17 + PJ รุ่นที่ 9) กองทัพอากาศ
* เสนาธิการทหารบก ชุดที่ 91 โรงเรียนเสนาธิการทหารบก กองทัพบก
* หลักสูตรทหารเสือ รุ่นที่ 21 กรมทหารราบที่ 21 รักษาพระองค์ กองทัพบก
* หลักสูตรแทรกซึมทางอากาศเบื้องสูงทางยุทธวิธี HAHO รุ่นที่ 19 โรงเรียนสงครามพิเศษ กองทัพบก
* วิทยาลัยการทัพบก ชุดที่ 69 วิทยาลัยการทัพบก กองทัพบก

## เครื่องราชอิสริยาภรณ์

## อ้างอิง

## แหล่งข้อมูลอี่น

* 
* Thailand cave rescue sparks celebration of 'mission impossible' - The Guardian 
* Cave rescue: The divers who got the Thai boys out - BBC News 

หมวดหมู่:ทหารบกชาวไทย
หมวดหมู่:แพทย์ชาวไทย
หมวดหมู่:นักดำน้ำในถ้ำ
หมวดหมู่:กำลังพลหน่วยบัญชาการสงครามพิเศษทางเรือ กองเรือยุทธการ
หมวดหมู่:กำลังพลกองพันลาดตระเวน กองพลนาวิกโยธิน
หมวดหมู่:บุคคลจากวิทยาลัยแพทยศาสตร์พระมงกุฎเกล้า
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนโพธิสารพิทยากร
หมวดหมู่:บุคคลจากกรุงเทพมหานคร
หมวดหมู่:ทหารในสงครามอิรัก
เรดอาย เที่ยวบินระทึก

**เรดอาย เที่ยวบินระทึก** (อังกฤษ: Red Eye) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2005 กำกับโดย เวส คราเวน นำแสดงโดย ราเชล แม็กอดัมส์, คิลเลียน เมอร์ฟี, ไบรอัน ค็อกซ์, เจย์มา เมย์ส

## เนื้อเรื่องย่อ
ลิซ่า ไรเซิร์ต เกลียดการขึ้นเครื่องบิน แต่ความน่าสะพรึงกลัวที่รอเธออยู่บนเที่ยวบินไฟต์ดึกเพื่อมุ่งหน้าสู่ไมอามี่ ไม่มีอะไรเกี่ยวข้องกับการกลัวการขึ้นเครื่องบินแต่อย่างใด

หลังจากขึ้นไปนั่งประจำที่อยู่บนเครื่องบิน ลิซ่าต้องประหลาดใจเมื่อพบว่าเธอนั่งติดกับ แจ็คสัน ผู้ชายท่าทางมีเสน่ห์คนที่เธอเคยนั่งดื่มอยู่ด้วยกันที่อาคารผู้โดยสารในสนามบิน และเป็นคนที่ทำท่าเหมือนจะเข้ามาจีบเธออยู่ชั่วขณะหนึ่งแต่หลังจากเครื่องทะยานขึ้นจากสนามบินไม่นาน แจ็คสันทิ้งหน้าฉากของตัวเอง และเปิดเผยเหตุผลที่แท้จริงที่เขาขึ้นมาอยู่บนเครื่องบินลำนี้ว่าเขามีแผนที่จะสังหารเลขาธิการหน่วยงานรักษาความปลอดภัยของประเทศ และลิซ่าคือกุญแจที่จะไขไปสู่ความสำเร็จของแผนการนี้ ถ้าเธอปฏิเสธที่จะให้ความร่วมมือ พ่อของเธอจะต้องถูกสังหารโดยมือสังหารที่กำลังรอโทรศัพท์จากแจ็คสันอยู่เมื่อต้องติดอยู่ภายในเครื่องบินที่บินอยู่สูงถึง 30,000 ฟุต 

ลิซ่าไม่มีที่ให้หลบหนีและไม่มีทางที่จะขอความช่วยเหลือจากใครได้โดยไม่นำชีวิตพ่อของเธอรวมไปถึงผู้โดยสารคนอื่นๆ และชีวิตของตัวเธอเองไปเสี่ยงอันตราย แต่ละไมล์ที่เครื่องบินบินไป ลิซ่ารู้ดีว่าเวลาของเธอยิ่งหมดลง เมื่อเธอพยายามหาวิธีที่จะขัดขวางผู้ชายที่จับตัวเธอไว้และหยุดแผนการฆาตกรรมในครั้งนี้

## นักแสดงนำ
* ราเชล แม็กอดัมส์ รับบท ลิซ่า ไรเซิร์ต
* คิลเลียน เมอร์ฟี รับบท แจ๊คสัน ริปป์เนอร์
* ไบรอัน ค็อกซ์ รับบท โจเซฟ "โจ" ไรเซิร์ต
* เจย์มา เมย์ส รับบท ซินเทียส์
* แจ็ค สกาเลีย นับบท ชาล์ส "ซาร์ลี" คีฟ
* โรเบิร์ต ไพน์ รับบท บ็บ เทย์เลอร์
* เทเรซา เพรส-มาร์กซ รับบท มาเรียนน์ เทย์เลอร์
* แองเจล่า เพตัน รับบท หญิงใจดี
* ลอว์รา จอห์นสัน รับบท สาวผมบลอนด์
* บริตทานี โอ๊คส์ รับบท รีเบคก้า
* เจนนี เวด รับบท พนักงานสาวขายกาแฟ

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์การบินอเมริกัน
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในไมแอมี
หมวดหมู่:ภาพยนตร์ที่มีฉากในรัฐเท็กซัส‎
หมวดหมู่:ภาพยนตร์ที่มีฉากในเครื่องบิน
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในไมแอมี
หมวดหมู่:ภาพยนตร์ภาษารัสเซีย
เจย์มา เมส์

**เจเมีย ซูเซ็ตเต "เจย์มา" เมส์** ( เกิดวันที่ 16 กรกฏาคม ค.ศ. 1979) หรือ **เจย์มา เมส์** () เป็นนักแสดงและนักร้องชาวอเมริกา เธอมีชื่อเสียงจากการแสดงเป็น **ซินเธียส์** ในภาพยนตร์ *[[Red Eye (2005 American film)|Red Eye]]*

## ผลงานด้านการแสดง

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
*
*Jayma Mays  at TV.com
ปฏิบัติการไทดัลเวฟ

**ปฏิบัติการไทดัลเวฟ** เป็นการโจมตีทางอากาศโดยการทิ้งระเบิดของกองทัพอากาศทหารบกสหรัฐ (USAAF) ฐานทัพในลิเบียและอิตาลีทางตอนใต้บนโรงกลั่นน้ำมันเก้าแห่งบริเวณรอบเมืองโปลเยชต์ ประเทศโรมาเนีย เมื่อวันที่ 1 สิงหาคม ค.ศ. 1943 ในช่วงสงครามโลกครั้งที่สอง มันเป็นภารกิจการทิ้งระเบิดทางยุทธศาสตร์และเป็นส่วนหนึ่งของการทัพน้ำมัน เพื่อขัดขวางการผลิตเชื้อเพลิงปิโตเลียมไปยังฝ่ายอักษะ ภารกิจครั้งนี้ผลปรากฏว่า "ไม่สามารถตัดทอนการผลิตโดยรวมได้"

ภารกิจครั้งนี้เป็นหนึ่งในบทเรียนที่แสนราคาแพงสำหรับกองกำลังอากาศแห่งกองทัพสหรัฐในสงครามภูมิภาคยุโรป ด้วยการสูญเสียเครื่องบินรบ 53 ลำและพลขับเครื่องบิน 660 นาย เป็นความล้มเหลวครั้งที่สองที่เลวร้ายที่เคยประสบมาโดยกองกำลังอากาศแห่งกองทัพสหรัฐในภารกิจเดียว และวันต่อมาได้ถูกเรียกขานว่า "อาทิตย์ทมิฬ" (Black Sunday) เหรียญแห่งเกียริตยศ (Medal of Honor) ห้าเหรีญและกางเขนปฏิบัติภารกิจพิเศษ (Distinguished Service Cross) จำนวนมากได้ปูนบำเหน็จแก่สมาชิกพลขับเครื่องบินในปฏิบัติการไทดัลเวฟ

## อ้างอิง

ส
ส
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ชื่อรหัส
เจ้าหญิงเบอาทริสแห่งบูร์บง-ซิซิลีทั้งสอง

เจ้าหญิงเบอาทริสแห่งบูร์บง-ซิซิลีทั้งสอง ()
## พระประวัติ
เจ้าหญิงเบอาทริสแห่งบูร์บง-ซิซิลีทั้งสอง ประสูคิเมื่อวันที่ 16 มิถุนายน พ.ศ. 2493 ณ ประเทศฝรั่งเศส เป็นพระธิดาพระองค์โตใน เจ้าชายเฟอร์ดินานด์ ดยุกแห่งกัสโตร กับ เจ้าหญิงแชนทัล ดัชเชสแห่งกัสโตรโดยพระบิดาเป็นผู้อ้างสิทธิในการสืบราชบัลลังก์ ราชอาณาจักรซิซิลีทั้งสอง และยังเป็นพระภคินีใน เจ้าชายคาร์โล ดยุกแห่งกัสโตร โดยพระองค์นั้นทำหน้าที่เป็นผู้ตัดสินใหญ่แห่งโบสถ์เซนต์จอร์จ ซึ่งเป็นโบสถ์ที่เป็นที่รู้จักใน ประเทศฝรั่งเศส ชื่อโบสถ์นั้นอาจจะคล้ายคลึงกับโบสถ์เซนต์จอร์จ ในอังกฤษ

## เสกสมรส
เจ้าหญิงเบอาทริสแห่งบูร์บง-ซิซิลีทั้งสอง ทรงเสกสมรสกับ ชาร์ล เจ้าชายนโปเลียน ผู้อ้างสิทธิราชบัลลังก์ของฝรั่งเศสทางสายราชวงศ์โบนาปาร์ต โดยรับพระราชทานพระอิสริยยศเป็น **เจ้าหญิงเบอาทริส เจ้าหญิงนโปเลียน พระชายา** ก่อนจะหย่ากันในปี 2532 โดยมีพระบุตรดังนี้
# เจ้าหญิงการอลีน นโปเลียน
#ฌ็อง-คริสต็อฟ เจ้าชายนโปเลียน

หลังจากทรงหย่าแล้ว ทรงกลับมาใช้พระอิสริยยศ **เจ้าหญิงแห่งบูร์บง-ซิซิลีทั้งสอง** ดังเดิม 

หมวดหมู่:ราชวงศ์โบนาปาร์ต
หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
อันดรีย์ กลัชเชนโก

**อันดรีย์ กลัชเชนโก** (; ; 23 ตุลาคม ค.ศ. 1977 – ) เป็นนักไตรกีฬาชาวยูเครน

กลัชเชนโกเข้าแข่งขันในการแข่งขันไตรกีฬาโอลิมปิกครั้งแรกในโอลิมปิกฤดูร้อน 2000 เขาได้อันดับที่ 11 ด้วยเวลารวม 1:49:30.17 ชั่วโมง สี่ปีต่อมา ในโอลิมปิกฤดูร้อน 2004 กลัชเชนโกแข่งขันอีกครั้ง แต่ก็ไม่สามารถที่จะจบการแข่งขัน ส่วนในปี ค.ศ. 1997 กลัชเชนโกชนะการแข่งไตรกีฬาชิงแชมป์โลก รุ่นเยาวชนชาย ในเมืองเพิร์ท

## อ้างอิง

## แหล่งข้อมูลอื่น
* 

หมวดหมู่:นักไตรกีฬาชายชาวยูเครน
หมวดหมู่:นักไตรกีฬาในโอลิมปิกฤดูร้อน 2000
หมวดหมู่:นักไตรกีฬาในโอลิมปิกฤดูร้อน 2004